***Отговор на въпрос от Кристиан Вигенин – народен представител от ПГ на БСП за България относно невярна, неадекватна и подвеждаща информация, изпратена от Българската агенция по безопасност на храните до Световната организация по здравеопазване на животните***

**УВАЖАЕМА ГОСПОЖО ПРЕДСЕДАТЕЛ,**

**ДАМИ И ГОСПОДА НАРОДНИ ПРЕДСТАВИТЕЛИ,**

**УВАЖАЕМИ ГОСПОДИН ВИГЕНИН,**

След като получих Вашия въпрос на 19 септември 2018 г. отворих интернет страницата на Световната организация по здравеопазване на животните (OIE), към която Българската агенция по безопасност на храните изпраща рутинни и последващи доклади за епизоотичната обстановка в страната по отношение на заболяването чума по дребните преживни животни и констатирах, че:

Изнесените данни съвпадат с реалната обстановка, а именно:

* Няма умъртвени животни;
* Предприети са ограничителни мерки в 3 и 10 км зона около фермата;
* Извършване на дезинфекция около животновъдния обект;
* Охрана на животновъдния обект;
* Проследяване на движението на животните в района;
* Надзор и вземане на проби в 20 км зона около огнището на заболяването.

Всички предприети мерки са в съответствие с европейското законодателство (*Директива 92/119/ЕЕС).*

Във връзка с данните, които Вие споменавате ще направя проверка на информацията, която е била изпращана от експертите на БАБХ, които кореспондират с администратора на база данни в OIE.

**БЛАГОДАРЯ ЗА ВНИМАНИЕТО!**