***Отговор на въпрос от Светла Бъчварова– народен представител от ПГ на БСП за България относно финансовото състояние на „Напоителни системи“ ЕАД***

**УВАЖАЕМА ГОСПОЖО ПРЕДСЕДАТЕЛ,**

**ДАМИ И ГОСПОДА НАРОДНИ ПРЕДСТАВИТЕЛИ,**

**УВАЖАЕМА ПРОФЕСОР БЪЧВАРОВА,**

Към 31 август 2018 г. „Напоителни системи“ ЕАД няма задълженията към персонала.

Съгласно [чл. 160, ал. 1](javascript:%20NavigateDocument('%D0%9A%D0%A2_1986#%D1%87%D0%BB160_%D0%B0%D0%BB1');) от [Кодекса на труда](javascript:%20NavigateDocument('%D0%9A%D0%A2_1986');) работодателят по искане на работника или служителя може да му разреши неплатен отпуск независимо от това, дали е ползвал или не платения си годишен отпуск и независимо от продължителността на трудовия му стаж. Това е право на работника или служителя, което се упражнява чрез волеизявления на неговия носител и на насрещната страна. Правилото е, че отпускът се ползва по искане на правоимащия, отправено до работодателя, и след изрично негово разрешение.

„Напоителни системи“ е търговско дружество с клонова структура, а клонът на търговеца, като организационно и икономически обособено образувание е работодател и разполага с правосубектност, съгласно [чл. 357](javascript:%20NavigateDocument('%D0%9A%D0%A2_1986#%D1%87%D0%BB357');) от [Кодекса на труда](javascript:%20NavigateDocument('%D0%9A%D0%A2_1986');).

Правото на отпуск се упражнява при стриктно спазване на трудовото законодателство и действащия колективен трудов договор.

Мерките за подобряване на финансовото състояние на „Напоителни системи“ са насочени към увеличаване на приходите и оптимизиране на разходите. Целта е обслужване на дълга на дружеството и създаване на условия за участието му като бенефициент по оперативните програми на ЕС за рехабилитация на хидромелиоративната инфраструктура и подобряване качеството на услугите по доставка на вода.

„Напоителни системи“има дълг от почти 9 млн. лева към НАП и ще вземе банков кредит заради това.

Към 31 август 2018г. „Напоителни системи“ няма задължения към персонала. То е търговско дружество и служителите могат да използват годишните си отпуски, когато пожелаят. Задълженията към персонала са нараснали като число през 2017г., спрямо 2016г. заради нарастването на работната заплата.

Имаше доста странни за мен задължения, които са дадени прокуратурата- за над 10 млн. лева, но тях няма да ги коментирам. Друго голямо задължение са задълженията към НАП- между 8 и 9 млн. лева. Това, което възнамеряваме да направим, е преструктуриране на това задължение и „Напоителни системи“ да вземе банков кредит за задълженията към НАП. Така че „Напоителни системи“ си е дружество със своите трудности- не е тайна, че активните валежи през юли месец нарушиха приходите**.**

**БЛАГОДАРЯ ЗА ВНИМАНИЕТО!**